open-index/open-wikipedia-markdown huggingface dataset:
שילה וידנל

**שילה מארי אוונס וידנל** (באנגלית: **Sheila Marie Evans Widnall**; נולדה ב-13 ביולי 1938) היא חוקרת חלל ופרופסורית במכון הטכנולוגי של מסצ'וסטס. בשנים 1993–1997 היא כיהנה כמזכירת חיל האוויר של ארצות הברית, ובכך הייתה לאישה הראשונה בתפקיד זה והאישה הראשונה שעמדה בראש זרוע מזרועות הכוחות המזוינים במחלקת ההגנה של ארצות הברית. ב-2003 היא נבחרה כחברה בהיכל התהילה הלאומי לנשים.
## ראשית חייה
שילה וידנל נולדה בטקומה שבמדינת וושינגטון. ב-1960 היא סיימה לימודי בוגרת במדעים במכון הטכנולוגי של מסצ'וסטס, שם היא סיימה גם לימודי מוסמכת במדעים ב-1961 ולימודי תואר דוקטור במדעים ב-1964, כל התארים באווירונאוטיקה. ב-1986 היא מונתה כפרופסורית לאווירונאוטיקה ולאסטרונאוטיקה והצטרפה לחטיבת הנדסת המערכות של המכון הטכנולוגי של מסצ'וסטס, שם היא הייתה יושבת ראש הפקולטה בשנים 1979–1981 ובשנים 1992–1993 היא הייתה סגנית הנשיא של המכון. ב-1985 היא נבחרה לאקדמיה הלאומית להנדסה. ב-1998 היא הייתה לנשיאת האגודה האמריקאית לקידום המדע.

המחקר של וידנל מתמקד במכניקת הזורמים, במיוחד באווירודינמיקה של כלי טיס הנעים במהירות גבוהה, מסוקים ומערבולות קצה כנף. אחד ממחקריה הבולטים הוא על מנגנון אי-יציבות אליפטי, שאותו היא ביצעה בשיתוף עם ריימונד פיירהומבט.

## מזכירת חיל האוויר
[ממוזער|250px|שילה וידנל עם [נשיא ארצות הברית ביל קלינטון (משמאל) ועם מזכיר ההגנה ויליאם כהן (במרכז)]]
ב-4 ביולי 1993 מינה הנשיא ביל קלינטון את וינדל כמזכירת חיל האוויר של ארצות הברית. ב-22 ביולי הוגש מינויה לאישור הסנאט וזה אישר אותו שבועיים לאחר מכן, ב-5 באוגוסט. עם מינויה הייתה וידנל לאישה הראשונה שכיהנה בתפקיד והאישה הראשונה שעמדה בראש זרוע מזרועות הכוחות המזוינים. במהלך כהונתה כמזכירת חיל האוויר היא טיפלה בשערוריית קלי פלין , טייסת B-52 סטרטופורטרס בחיל האוויר, שהייתה האישה הראשונה בתפקיד זה ושוחררה מהשירות ב-1997 בעקבות רומן שניהלה עם בן זוגה של חיילת שהייתה כפופה לה ועל עבירות נוספות כמו אי-ציות לפקודה ושבועת שקר.

## המשך הקריירה
בשנים 1998–2005 שימשה וידנל כסגנית הנשיא של האקדמיה הלאומית להנדסה וב-2009 הוענק לה על ידם פרס ארתור מ. בושה.

וידנל הייתה חבר בוועדת החקירה לאסון מעבורת החלל קולומביה.

כיום היא עובדת עם Lean Advancement Initiative במסגרת המכון הטכנולוגי של מסצ'וסטס. ביוני 1960 היא נישאה לוויליאם סול וידנל. בן זוגה הוא בעל תואר דוקטור מהמכון הטכנולוגי של מסצ'וסטס בהנדסת חלל והוא עומד בראש הצוות שפיתח את מערכות הניווט והשליטה של תוכנית אפולו. לשניים בן ובת.

## קישורים חיצוניים

* ביוגרפיה של שילה וידנל באתר חיל האוויר של ארצות הברית 
* ביוגרפיה של שילה וידנל באתר נאס"א 
* ביוגרפיה של שילה וידנל באתר CNN All Politics 
* ביוגרפיה של שילה וידנל באתר המרכז הבינלאומי לנשים 

## הערות שוליים

קטגוריה:אמריקאים ילידי מדינת וושינגטון
קטגוריה:טקומה: אישים
קטגוריה:סגל המכון הטכנולוגי של מסצ'וסטס
קטגוריה:מהנדסות אמריקאיות
קטגוריה:מזכירות חיל האוויר של ארצות הברית
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:מהנדסים אמריקאים
קטגוריה:מזכירי חיל האוויר של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:מדעניות אמריקאיות במאה ה-20
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:נשים ראשונות בתפקידים ציבוריים
No Candle No Light

**No Candle No Light** הוא סינגל שהוקלט על ידי הזמר-יוצר האנגלי זאין, בשיתוף הראפרית הטרינידדית ניקי מינאז', מתוך אלבום האולפן השני שלו, Icarus Falls. השיר יצא לאור ב-15 בנובמבר 2018, על ידי חברת התקליטים תקליטי RCA, כסינגל השישי מהאלבום.

## רקע וכתיבה
השיר נכתב על ידי זאין מאליק, ניקי מינאז', בריטני קוני, בלו ג'ון, קתרין אוסטנברג, בריאן לי, טי ג'יי רוטון וטושאר אפטה, והופק על ידי טושאר אפטה, סוייר ובריאן לי. השיר מכיל בתוכו את סגנונות ההאוס הטרופי, ה-EDM והפופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה מ-36 מיליון השמעות.

## ביקורת
כלפי השיר הופנו ביקורות מעורבות וחיוביות כאחד, מטעם אתרי מוזיקה ומגזינים שונים.

## מיקומי שיא

## היסטוריית יציאות לאור

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:שירים שנכתבו על ידי ניקי מינאז'
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת RCA רקורדס
אצטדיון חימקי החדשה

**אצטדיון חימקי החדשה** (ברוסית: «**Но́вые Хи́мки**») הוא אצטדיון כדורגל שנמצא בעיר חימקי, מחוז מוסקבה. 

בשנת 1999, מתחם הספורט כלל מגרש הוקי, מגרש כדורגל וקטרגל. לאחר שיפוצים בשנת 2002 המתחם הפך לאצטדיון כדורגל. בשטח המתחם ישנם שני מגרשים מלאכותיים עם חימום ויציעים מקורים. בשנת 2007, לאחר שיפוץ נוסף שבוצע במימון ממשלת רוסיה, נחנך מגרש אימונים חדש על ידי דמיטרי מדבדב, שהיה אז סגן ראש ממשלת רוסיה. המתחם משמש את בית הספר לספורט של חימקי, בו לומדים למעלה מאלף ילדים. נערכים טורנירי כדורגל חובבים. המתחם הוכר פעמיים כמתקן הספורט הטוב ביותר בפרברי מוסקבה. 

מתחם הספורט "חימקי החדשה" יחד עם האצטדיונים "ארנה חימקי" ו"רודינה" ומרכז הכדורסל "חימקי" מהווים חלק מחברת "ארנה חימקי", חברה של ממשלת מחוז מוסקבה האחראית לניהול מתחמי הספורט של העיר חימקי. 
## מאפיינים
* קיבולת - 3,066 מושבים. 
* ממדי מגרש: 102×66 מ'. 
* כיסוי דשא מלאכותי. 
* תאורה - 1219 Lux 
* יציעים מקורים
## קישורים חיצוניים
* 
* העמוד הרשמי של האצטדיון באתר "AU Arena Khimki" 
* האצטדיון באתר הרשמי של חימקי 
* האצטדיון  באתר allstadiums.ru 
חימקי החדשה
קטגוריה:חימקי: ספורט
קטגוריה:2002 ברוסיה
אורלי נבעה

**אורלי נבעה** (נולדה ב-13 ביולי 1979) היא כדורגלנית עבר ישראלית, אשר שיחקה בעמדת החלוצה בליגת הנשים הבכירה מאז הקמתה ב-1998 ועד שנת 2009 וכן בנבחרת ישראל והשחקנית אשר כבשה את השער הבינלאומי הראשון לזכות הנבחרת.

## קריירה כשחקנית כדורגל
נבעה החלה לשחק ולהתאמן בבית ספר רודמן בקרית ים במסגרת ליגה בית ספרית ואף השתתפה באליפות העולם לבתי ספר.
עוד לפני הקמתה של הליגה בארץ שיחקה במחוז צפון בליגת המחוזות.

עם פתיחתה של הליגה הצטרפה נבעה למכבי חיפה וזכתה עם הקבוצה ב-3 גביעים ו-2 אליפויות. הקבוצה התפרקה ב-2003 ונבעה הצטרפה להפועל פתח תקווה ושיחקה בה בעונת 2004/2005. בעונה שלאחר מכן שיחקה בבנות קיסריה טבעון.

בעונת 2006/2007 הצטרפה למכבי צור שלום ושיחקה שם עד פרישתה ב-2009.

נבעה השתייכה לסגל נבחרת ישראל שהוקמה בשנת 1997 והייתה השחקנית שכבשה את שער הבכורה של הנבחרת במשחק בינלאומי במשחק הידידות מול  שנערך ב-9 בפברואר 1998 בישראל ובו הפסידה הנבחרת 5-2. בתקופה זו רשמה 7 הופעות במדים הלאומיים.

## תארים
#### [[מכבי חיפה (כדורגל נשים)|מכבי חיפה]]
* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

## קישורים חיצוניים
* פרופיל באתר ההתאחדות לכדורגל בישראל

## הערות שוליים

קטגוריה:ישראליות שנולדו ב-1979
קטגוריה:ישראלים שנולדו ב-1979
קטגוריה:כדורגלניות ישראליות
קטגוריה:כדורגלנים ישראלים
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:כדורגלניות בנות קיסריה טבעון
קטגוריה:כדורגלניות מכבי צור שלום
קטגוריה:כדורגלניות מכבי חיפה
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:קריית ים: כדורגלניות
קטגוריה:בוגרות תיכון רודמן, קריית ים
קטגוריה:בוגרי תיכון רודמן, קריית ים
אגם פורלידס

**אגם פורלידס** או **אגם פורלידאס** (באנגלית: **Forlidas Pond**) הוא אגם עגול, במסיב דופק, בארץ המלכה אליזבת שבאנטארקטיקה.

קוטרו של האגם 100 מטרים.

האגם ממוקם בסמוך ממזרח לקצה הצפוני של מצוק פורלידס.

## אזור מוגן במיוחד אנטארקטי

האגם, ועמק דייוויס הסמוך לו (והמרוחק 500 מטרים מהאגם), וכן העמקים חשופי קרח סמוכים אחרים, מהווים את מערכת "העמקים היבשים" הדרומיים ביותר ביבשת אנטארקטיקה. בשל כך לעמקים אלה חשיבות מדעית יוצאת דופן, לחקר האקלים באזור.

האגם והעמק מהווים יחד אזור אנטארקטי מוגן מיוחד (אזור מס' 119), המוגן תחת האמנה האנטארקטית.

## היסטוריה
### גילוי ומיפוי האגם

האגם התגלה, מופה ונחקר בקצרה בדצמבר 1957, על ידי סוקרים של הסקר הגאולוגי של ארצות הברית, בסקרים על הקרקע שנערכו במסגרת השנה הגאופיזית הבינלאומית; משלחת הסקר יצאה מתחנת אלזוורת'.

### מקור השם

השם ניתן לאגם על ידי ארתור ב. פורד מהסקר הגאולוגי של ארצות הברית.

האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.

## לקריאה נוספת

• Management Plan for Antarctic Specially Protected Area No. 119, **[http://www.ats.aq/documents/recatt/Att271_e.pdf DAVIS VALLEY AND FORLIDAS POND, DUFEK MASSIF]**

• Hodgson, Dominic A Bentley, Michael J, **[https://journals.sagepub.com/doi/10.1177/0959683612460790 Lake highstands in the Pensacola Mountains and Shackleton Range 4300–2250 cal. yr BP: Evidence of a warm climate anomaly in the interior of Antarctica]**, https://doi.org/10.1177/0959683612460790

• Karolien Peeters (UGent), Dominic A Hodgson, Peter Convey and Anne Willems (UGent), **[https://biblio.ugent.be/publication/1220529 Culturable diversity of heterotrophic bacteria in Forlidas Pond (Pensacola Mountains) and Lundström Lake (Shackleton Range), Antarctica]**, (2011) MICROBIAL ECOLOGY. 62(2). p.399-413

## קישורים חיצוניים
* אגם פורלידס באתר הסקר הגאולוגי של ארצות הברית
* מפת עמק דייוויס ואגם פורלידס באתר הגאזט האנטארקטי של ממשלת אוסטרליה
* אגם פורלידס באתר הגאזט האנטארקטי המשווה SCAR של ממשלת אוסטרליה
* מפת האזור המוגן המיוחד של הסקר הגאולוגי של ארצות הברית
* תחזית מזג אוויר עדכנית עבור אגם פורלידס

## הערות שוליים

פורלידס
פורלידס
יחסי צ'כיה – קוריאה הדרומית

**יחסי צ'כיה–קוריאה הדרומית** הם היחסים הדיפלומטיים בין **[[צ'כיה|הרפובליקה הצ'כית]]** ובין **[[הרפובליקה של קוריאה]]**.

## היסטוריה
שתי המדינות כוננו יחסים דיפלומטיים ב-22 במרץ 1990.

## יחסים כלכליים
* בשנת 2015 הייתה דרום קוריאה השותפה העסקית השלישית בגודלה של צ'כיה מחוץ לאיחוד האירופי. בשנה זו חתמו שתי המדינות על הסכם שותפות אסטרטגי, שלדברי ראש ממשלת צ'כיה בוהוסלב סובוטקה נועד להרחיב את הקשרים העסקיים שהתבססו על תחום ייצור המכוניות גם לתחומי הביטחון, התשתיות, הגרעין והתחבורה הציבורית.
* חברת הרכב הדרום קוריאנית יונדאי מוטור מחזיקה מפעל לייצור רכבים בצ'כיה, בו מיוצר דגם i30.

## ייצוג
ממוזער|שגרירות דרום קוריאה בפראג
* קוריאה הדרומית מיוצגת בצ'כיה על ידי שגרירות שהיא מחזיקה בפראג, בירת המדינה.
* צ'כיה מיוצגת בקוריאה הדרומית על ידי שגרירות שהיא מחזיקה בסיאול, בירת המדינה.
* נכון לשנת 2018 ל-2,673 מאזרחי דרום קוריאה היה היתר שהייה בצ'כיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גבי צ'אצ'אשוילי

**גבריאל "גבי" צאצאשוילי** (נולד ב-8 בדצמבר 1999) הוא כדורסלן ישראלי, המשחק בעמדת הפאוור פורוורד-סנטר בהפועל ירושלים מליגת העל בכדורסל בבנבחרת ישראל ובנבחרת ישראל 3x3.

## קריירת מועדונים
צאצאשוילי נולד וגדל בנצרת עילית (כיום, נוף הגליל).

הוא התחיל את דרכו כספורטאי בתפקיד בלם בקבוצת הכדורגל של הפועל נוף הגליל. בכיתה ט' עבר לשחק כדורסל במחלקת הנוער של הפועל נעם העמק עילית. בכיתה י' זכה באליפות הנערים המחוזית. בכיתה י"א עבר לשחק בקבוצת הנוער של הפועל עמק יזרעאל איתה זכה בגביע המדינה לשנת 2017/18 לאחר ניצחון בגמר על מכבי תל אביב. צאצאשוילי נבחר לשחקן המצטיין עם 20 נקודות ו-7 חסימות. בסיום העונה זכה בפרס השחקן המצטיין בנוער על. הבחירה לפרס על שם תנחום כהן- מינץ נעשתה על ידי מאמני הליגה.

בשנה שלאחר מכן לאחר שקיבל מעמד של ספורטאי עילוי, עשה טירונות ועבר לצ'כיה להתאמן ולשחק ב-Get better academy. במהלך המשחקים של הקבוצה בליגה השנייה בצ'כיה קלע עשר נקודות, קלט 10 ריבאונדים וסיפק אססיסט וחטיפה בממוצע למשחק. בקיץ 2019 עבר פציעה קשה במהלך משחק אימון של נבחרת העתודה. במהלך עונת 2019/20 עבר שיקום לרגלו. בתום השיקום, לקראת עונת 2020/21, חתם בקבוצת הפועל גליל עליון.

בתום עונת 2021/22 זומן למחנה אימונים של הגולדן סטייט ווריורס. באותו הקיץ שיחק בגולדן סטייט בליגת הקיץ של ה-NBA וקלע בחמישה משחקים 4 נקודות בממוצע למשחק.

לקראת עונת 2022/23 חתם בברוזה במברג מליגת העל הגרמנית בכדורסל תחת המאמן הישראלי אורן עמיאל.

בקיץ 2023 חתם לשלוש שנים בהפועל ירושלים עימה זכה בעונתו הראשונה בקבוצה בגביע המדינה ובגביע ווינר.
ב-13 בנובמבר 2024 רשם במדי הפועל ירושלים שיא קריירה כשחקן בוגרים כשקלע 20 נקודות במשחק נגד בורג הצרפתית במסגרת היורוקאפ.

## קריירת נבחרות
צאצאשוילי שיחק בנבחרות ישראל מגיל נוער ועד הנבחרת הבוגרת.

ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה. במשחק השיא שלו בטורניר מול אזרבייג'ן קלע 12 נקודות וקלט 6 ריבאונדים.

ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה.

בקיץ 2019, במהלך משחק מול בולגריה כהכנה לאליפות אירופה עד גיל 20 שנערכה בישראל, נפצע פציעה קשה ברגלו ולא שותף באליפות.

בנובמבר 2024 זומן לנבחרת הבוגרת של ישראל.

### נבחרת 3x3
ב-2021 השתתף עם נבחרת ישראל 3x3 במוקדמות אליפות אירופה 3x3 והעפיל עמה מהמקום הראשון בשלב המוקדמות לאליפות שנערכה בספטמבר 2021 בפריז, באליפות אירופה סיימה הנבחרת במקום השלישי והודחה בשלב הבתים.

## תארים
### קבוצתיים
* גביע המדינה לנוער - 2017/18
* אליפות אירופה עד גיל 20 - נבחרת ישראל עד גיל 20 - 2018

; הפועל ירושלים

* גביע המדינה: 2023/2024

## קישורים חיצוניים

* פרופיל השחקן  באתר איגוד הכדורסל בישראל

## הערות שוליים

קטגוריה:כדורסלנים ישראלים
קטגוריה:כדורסלני הפועל ירושלים
קטגוריה:כדורסלני ברוזה במברג
קטגוריה:כדורסלני הפועל גליל עליון
קטגוריה:נוף הגליל: כדורסלנים
קטגוריה:כדורסלני נבחרת ישראל 3x3
קטגוריה:ישראלים שנולדו ב-1999
קטגוריה:זוכי תגלית העונה בליגת העל בכדורסל
Powerful

"**Powerful**" (בעברית: "**עוצמה**") הוא סינגל שהוקלט על ידי ההרכב האמריקאי מייג'ור לייזר, בשיתוף הזמרת-יוצרת הבריטית אלי גולדינג והזמר האמריקאי טאררוס ריילי, מתוך האלבום, Peace Is the Mission. השיר יצא לאור ב-1 ביוני 2015, על ידי חברת התקליטים ביקוז מיוזיק ו-Mad Decent, כסינגל השני מתוך האלבום.

## רקע וכתיבה
השיר נכתב על ידי אילסי ג'ובר, דיפלו, טאררוס ריילי, פרנסיסקה האל, קלמנט פיקארד, מקסימה פיקארד והופק על ידי אחים פיקארד, מייג'ור לייזר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.

## וידאו קליפ
הווידאו קליפ הרשמי של השיר פורסם ב-23 ביולי 2015, הועלה לערוץ היוטיוב של מייג'ור לייזר. בקליפ, ניתן לראות את גולינג וגם את ריילי בעלי חוש על-טבעי וכשהם הורסים כל מיני דברים במסעדה. בקליפ משתתפת השחקנית הבריטית אמיליה איב.

נכון ליוני 2020, מונה הצפיות של הקליפ עומד על למעלה מ-121 מיליון צפיות.

## מיקומי שיא

## היסטוריית יציאות לאור

## גרסת רד בנד ופול טראנק

**"Powerful"** הוא סינגל שיצא בגרסת כיסוי שהקליטו להקת הבלוז-רוק פול טראנק יחד עם להקת הבובות רד בנד, ויצא ב-4 באוקטובר 2018. השיר הוא גרסה מחודשת ללהיט של מייג'ור לייזר משנת 2015, שבו השתתפה הזמרת אלי גולדינג והזמר טאררוס ריילי. בעיבוד של פול טראנק ורד בנד, השיר עבר טרנספורמציה מבלדת דאנס אלקטרונית לשיר בלוז-רוק סוחף, כשהוא מציג את יכולותיו הווקאליות והפרפורמריות של סולן פול טראנק, גל ניסמן. גרסת הכיסוי הוקלטה באולפני טוק טוק, אורכה 3:36 דקות, והיא הפכה לוויראלית, צברה מיליוני צפיות והיא נחשבת לאחד משיאי שיתוף הפעולה המוצלח בין שני ההרכבים.

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירי אלי גולדינג
קטגוריה:שירי פול טראנק
קטגוריה:שירים באנגלית
קטגוריה:שירי כסף בממלכה המאוחדת
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הרשמי של גלגלצ
יחסי סינגפור – קוריאה הדרומית

[ממוזער|274x274px| [לי מיונג-באק, נשיא דרום קוריאה במפגש פסגה עם לי הסיין לונג, ראש ממשלת סינגפור, 5 ביוני 2010.]] 
**יחסי סינגפור–קוריאה הדרומית** הם היחסים הבילטרליים בין '''רפובליקת סינגפור''' ל'''רפובליקה של קוריאה'''. היחסים בין שתי המדינות החלו כאשר משלחת סחר מדרום קוריאה ביקרה במושבת סינגפור בשנת 1950. היחסים הרשמיים בין שתי המדינות כוננו בשנת 1975, אך דרום קוריאה שלחה נציג מיוחד והקימה משרד סחר וקונסוליה כללית בסינגפור לפני כן. שתי המדינות הן חברות האו"ם היחידות מבין ארבעת הנמרים של אסיה. בשנת 2014 דרום קוריאה היוותה את מקור הייבוא הרביעי בגודלו של סינגפור.

## היסטוריה
באפריל 1950 נוצר הקשר המוקדם ביותר בין שתי המדינות, כאשר משלחת סחר דרום-קוריאנית ערכה ביקור בן 5 ימים בסינגפור. בשנת 1964 ייסדה דרום קוריאה מרכז סחר בסינגפור. לאחר שסינגפור קיבלה את עצמאותה בשנת 1965, שתי המדינות ייסדו מיזם דיג בשנת 1967. באוגוסט 1969, ערך שגריר דרום קוריאה בתאילנד האן פיו-ווק ביקור בסינגפור כשליח המיוחד של פאק צ'ונג-הי, נשיא דרום קוריאה, מה שנחשב למעשה למגע הראשון בין שתי המדינות. במהלך ביקורו פגש האן את ס. רג'ראטנם,, שר החוץ של סינגפור והעביר "מסר מיוחד" לנשיא יוסוף בן אסחאק. ביקור זה התרחש חודש לאחר ביקור דומה של משלחת מיוחדת מצפון-קוריאה השכנה.

בשנת 1971 שונה שמו וייעודו של מרכז הסחר הדרום-קוריאני בסינגפור לקונסוליה כללית ובכך כוננו למעשה יחסים קונסולריים בין שתי המדינות. בשנת 1975 כוננו יחסים דיפלומטיים פורמליים בין סינגפור לקוריאה הדרומית. בשנת 1979 ערך ראש ממשלת סינגפור, לי קואן יו את ביקורו הראשון בדרום קוריאה ובכך הפך לראש ממשלת סינגפור הראשון שביקר בה. בהמשך השנה החלו ישיבות שרים קבועות בין שתי המדינות. בשנת 1981 ערך נשיא דרום קוריאה, צ'ון דו-הוואן ביקור ממלכתי בסינגפור ובכך הפך לנשיא הדרום-קוריאני הראשון המבקר במדינה. בשנת 2002 הפך ס.ר. נתן לנשיא סינגפור הראשון שמבקר בדרום קוריאה.

בשנת 2005 חתם שר המסחר והתעשייה של סינגפור, לים הנג קיאנג, עם שר החוץ והמסחר של דרום קוריאה, באן קי מון על הסכם הסחר החופשי בין דרום קוריאה לסינגפור. ההסכם נכנס לתוקפו בשנת 2006.

בשנת 2015 ביקרה נשיאת דרום קוריאה, פאק גון הייה בסינגפור כדי להשתתף בהלווייתו של ראש ממשלת סינגפור הראשון, לי קואן יו.

## קשרי מסחר
על פי נתוני ה-OEC, ערך הייצוא מסינגפור לדרום קוריאה עלה בין השנים 1995 ו-2014. גידול זה הגיע לשיא של 12 מיליארד דולר אמריקני בשנת 2014. סינגפור מייצאת לדרום קוריאה מכונות ומוצרים כימיים בעיקר. גם חלקו של הנפט המזוקק בערך הייצוא גדל מאז 2007.

ערך הייצוא מדרום קוריאה לסינגפור נאמד בין 4 מיליארד ל-6 מיליארד דולר אמריקני בין השנים 1995 ל-2003, והחל מ-2004 חל גידול בערך זה. ערך זה הגיע לשיא של 26 מיליארד דולר בשנת 2012. דרום קוריאה מייצאת לסינגפור בעיקר מכונות ומוצרים כימיים. חלקו של הנפט המזוקק בערך הייצוא עלה מאז 2003, ובשל כך חלקם של כלי השיט המסחריים בערך הייצוא עלה גם לאחר מכן.

## יחסי תרבות
לורנס וונג, ממלא מקום השר לתרבות, קהילה ונוער של סינגפור, ביקר בדרום קוריאה פעמיים בשנת 2013 לקראת השקת התערוכה "העולם הפרנקני: אמנות חוצה תרבויות מסינגפור והמצרים" במוזיאון הלאומי של קוריאה.

ב-12 בנובמבר 2014, ערכה סינגפור את פסטיבל הקאבר הראשון של K-pop אסייתי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Mama (שיר של קלין בנדיט)

"**Mama**" (בעברית: **אמא**) הוא סינגל שהוקלט על ידי להקת המוזיקה אלקטרונית הבריטית קלין בנדיט בשיתוף הזמרת-יוצרת הבריטית אלי גולדינג, מתוך האלבום, . השיר יצא לאור ב-22 בפברואר 2019, על ידי חברת התקליטים אטלנטיק רקורדס, כסינגל השביעי מתוך האלבום.

## רקע וכתיבה
השיר נכתב על ידי ג'ק פטרסון, גרייס צ'אטו, ג'ייסון אביגן, קרוליין איילין, אלי גולדינג והופק על ידי ג'ק פטרסון, גרייס צ'אטו, מארק ראלף.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות.

## וידאו קליפ
הווידאו קליפ הרשמי של השיר פורסם ב-25 בפברואר 2019, הועלה לערוץ היוטיוב של קלין בנדיט. בקליפ, ניתן לראות את דמות של נער שדומה לדונלד טראמפ שעובר את שלבי התבגרותו והופך לבסוף לנשיא ארצות הברית בסצנת הסיום ניתן לראות אותו רוקד לצד איוונה טראמפ אחרי השבעתו כנשיא.

נכון ליוני 2020, מונה הצפיות של הקליפ עומד על למעלה מ-86 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שהופקו על ידי מארק ראלף
קטגוריה:שירים על אמהות
קטגוריה:סינגלים בהוצאת אטלנטיק רקורדס
יחסי אורוגוואי–מצרים

**יחסי אורוגוואי–מצרים** הם היחסים הדיפלומטיים בין **[[אורוגוואי|הרפובליקה המזרחית של אורוגוואי]]** ובין '''רפובליקת מצרים הערבית'''.

## היסטוריה
שתי המדינות כוננו יחסים דיפלומטיים ב-1932, בהסכם ידידות שנחתם ברומא, איטליה.

החל משנת 1982, שולחת אורוגוואי חיילים לכוח המשקיפים הרב-לאומי שיושבים בחצי האי סיני, ואחראיים לפקח על הסכם השלום בין ישראל למצרים.

## יחסים כלכליים
* בשנת 2010 חתמה מצרים על הסכם סחר חופשי עם מרקוסור, השוק המשותף של מדינות דרום אמריקה, וביניהם אורוגוואי. כחלק מההסכם הורידו המדינות את המכס בין המדינות ביותר מ-90 אחוזים, כדי לקדם שיתופי פעולה בהשקעות, שירותים ותחומים נוספים. מצרים הייתה המדינה הערבית והאפריקאית הראשונה לחתום על הסכם זה, עם מדינות דרום אמריקה.
* מצרים נחשבת ליצואנית חשובה עבור אורוגוואי. הייצוא העיקרי של מצרים לאורוגוואי הוא: תוצרת חקלאית, דוודי חשמל, שטיחים, עשבי תיבול, בדים וטקסטיל.
* הייצוא העיקרי של אורוגוואי למצרים הוא: מוצרי חלב, בשר (חי וקפוא), פולי סויה, דגים וציוד וטרינרי.
* שתי המדינות חברות בארגון G77.

## ביקורים מיוחדים
* 31 במאי 2017 – ביקור נשיא אורוגוואי, טאבארה ואסקס, בקהיר בירת מצרים.

## ייצוג
* מצרים מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי, מאז אוקטובר 1958. השגריר המצרי הראשון שאינו תושב אורוגוואי מונה ב-1952.
* אורוגוואי מיוצגת במצרים על ידי שגרירות שהיא מחזיקה בקהיר, בירת מצרים.
* בנוסף, אורוגוואי מיוצגת במצרים על ידי קונסוליה שהיא מחזיקה באלכסנדריה, בירת מצרים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–קובה

[ממוזער|פסל במונטווידאו של [חוסה מארטי, אבי האומה של קובה.]]
**יחסי אורוגוואי –קובה** הם היחסים הדיפלומטיים בין **[[אורוגוואי|הרפובליקה המזרחית של אורוגוואי]]** ובין '''הרפובליקה של קובה'''. היחסים בין המדינות ידעו עליות ומורדות במשך השנים, אך החל משנת 2005, חודשו היחסים, ופועלים עד היום.

## היסטוריה
מבחינה היסטורית, שתי המדינות היו חלק מהאימפריה הספרדית עד תחילת המאה ה-19, אם כי קובה שמרה על מעמדה כמושבה ספרדית במשך זמן רב יותר. כיום, שתי המדינות הן חברות מלאות בקבוצת ריו, האיחוד הלטיני, איחוד האקדמיות של השפה הספרדית, ארגון מדינות אמריקה, האיחוד האיברו-אמריקאי והקהילה של אמריקה הלטינית והמדינות הקריביות.

אורוגוואי היא פרטנרית מסחר חשובה לקובה והסחר ביניהן עולה.

## יחסים כלכליים
* שתי המדינות חברות בארגון G77.

## ביקורים מיוחדים
* 3 במרץ 2015 - ביקור נשיא קובה, ראול קסטרו, במונטווידאו בירת אורוגוואי.

## נציגויות דיפלומטיות
* קובה מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי.
* אורוגוואי מיוצגת בקובה על ידי שגרירות שהיא מחזיקה בהוואנה, בירת קובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בנגלדש – קוריאה הדרומית

[ממוזער|נשיא קוריאה הדרומית [לי מיונג-באק נפגש עם ראש ממשלת בנגלדש שק הסינה ואזד, 2010]]
**יחסי בנגלדש–קוריאה הדרומית** הם היחסים הדיפלומטיים בין **[[בנגלדש|הרפובליקה העממית של בנגלדש]]** ובין **[[הרפובליקה של קוריאה]]**. לבנגלדש קיימים יחסים דיפלומטיים עם שני הצדדים של קוריאה. כאשר היחסים עם קוריאה הצפונית כוננו בשנת 1973, ושנה לאחר מכן פתחה קוריאה הדרומית שגרירות בבנגלדש. השגרירות של קוריאה הצפונית בבנגלדש נפתחה כמה שנים מאוחר יותר, ב-1987.

## היסטוריה
בשנת 2008, משרד המשפטים בדרום קוריאה הפסיק את פטור הוויזה שהיה לתושבי בנגלדש, וניתן מעמד של 'תושב ארעי' ל-13,000 אזרחים מבנגלדש שחיו במדינה. מאז ה-15 ביולי 2008, תושבי שתי המדינות נדרשים לקבל ויזה כדי לעבור בין המדינות.

מכיוון שבקוריאה הדרומית חיים פועלים רבים מבנגלדש, התפתחו במדינה דעות קדומות כלפי תושבי בנגלדש. בשנת 2009 יצא סרט דרום קוריאני שעסק בנושא.

## יחסים כלכליים
* דרום קוריאה היא המשקיעה הגדולה ביותר בענף הבגדים של בנגלדש.

## ביקורים מיוחדים
* 14 ביולי 2017 - ביקור נשיא קוריאה הדרומית, לי נאק-יון, בדאקה בירת בנגלדש.

## נציגויות דיפלומטיות
* קוריאה הדרומית מיוצגת בבנגלדש על ידי שגרירות שהיא מחזיקה בדאקה, בירת בנגלדש.
* בנגלדש מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרנדה – קוריאה הדרומית

**יחסי גרנדה–קוריאה הדרומית** הם היחסים הדיפלומטיים בין **[[גרנדה (מדינה)|גרנדה]]** ובין **[[הרפובליקה של קוריאה]]**.

## היסטוריה
שתי המדינות כוננו יחסים דיפלומטיים לראשונה ב-1 באוגוסט 1974, ונשמרו עד ל-מרץ 1975. היחסים הוקפאו לשמונה שנים, במהלכם קיימה גרנדה קשרים דיפלומטיים עם השכנה היריבה של קוריאה הדרומית, קוריאה הצפונית, קשר דיפלומטי במשך שש שנים (מאי 1979 ועד ינואר 1985). בחודש מאי 1984, חודשו היחסים בין גרנדה וקוריאה הדרומית, ואלו נמשכים עד היום.

בשנת 1990 ביטלה קוריאה הדרומית את דרישות הוויזה מתושבי גרנדה, ומאז הם יכולים להיכנס למדינה בקלות.

## נציגויות דיפלומטיות
* גרנדה מיוצגת בקוריאה הדרומית על ידי קונסוליה שהיא מחזיקה בסיאול, בירת קוריאה הדרומית.
* קוריאה הדרומית מיוצגת בגרנדה על ידי שגרירות שיושבת במדינה סמוכה לגרנדה, בשם טרינידד וטובגו. שגרירות זו מייצגת את קוריאה הדרומית בפני מדינות איים נוספות באזור.
* בנוסף, קוריאה הדרומית מיוצגת בגרנדה על ידי קונסוליה שהיא מחזיקה בסנט ג'ורג'ס, בירת גרנדה.

## הערות שוליים

קטגוריה:ערכים ללא קטגוריות פיזיות - יחסי חוץ
ילדים מבשלים

**ילדים מבשלים** הוא ספר בישול המותאם לילדים מאת רות סירקיס שפורסם לראשונה בשנת 1975.

המתכונים בספר כוללים הוראות פשוטות המותאמות לילדים, ומלוות בציורים, הן של תהליך ההכנה והן של המרכיבים והכלים. הספר יצא בשנת 2009 במהדורה מחודשת המותאמת לתקופה. למשל, שונתה בו ההוראה "לקרוא לאמא לעזור", ועודכנה להצעה לקרוא לאחד ההורים לכך.

הספר כולל מתכונים למאכלים כמו כדורי שוקולד, משה בתיבה, ביצה בקן, ביצים מחייכות, פיצה על פיתה, בורקס, סלט טונה, רוטב בולונז, עוגת שוקולד ועוד.

לספר מיוחסת ההופעה הראשונה של מתכון למאכל ביצה בקן, וכמו כן המצאת השם משה בתיבה למאכל של נקניקייה עטופה בבצק. את השם "משה בתיבה" טבעה ב-1972 בתה בת ה-8 של סירקיס, נורית, שבמהלך שהותה של המשפחה בארצות הברית למדה בבית ספר יהודי דתי. "יום אחד חזרה הביתה לאחר הלימודים וראתה את אמא שלה מכינה נקניקייה עטופה בבצק עלים, ואז אמרה לה: 'אמא, מה שאת עושה מזכיר לי מה שלמדנו היום בבית הספר על משה בתיבה'".

## קישורים חיצוניים
* 

## הערות שוליים

קטגוריה:ספרי ילדים ונוער בעברית
קטגוריה:ספרי 1975
קטגוריה:ספרי עיון בעברית: בישול
קטגוריה:רות סירקיס
נמל התעופה הבין-לאומי פרישטינה אדם ישארי

**נמל התעופה הבין-לאומי פרישטינה אדם ישארי** (באלבנית: ****), הממוקם בקרבת העיר פרישטינה, בירת קוסובו, הוא נמל התעופה הבינלאומי היחיד במדינה. בשנת 2019 עברו בו 2,373,698 נוסעים.

## תולדות הנמל
נמל התעופה נפתח בשנת 1965, בעת שקוסובו הייתה חלק מיוגוסלביה. הוא שימש גם כבסיס של חיל האוויר שלה.

ביוני 1999, בימי מלחמת קוסובו, השתלט על הנמל למשך כשבועיים כוח צבאי רוסי שהגיע מבוסניה והרצגובינה. לאחר נסיגת חיילי סרביה מקוסובו שימש הנמל את כוח קוסובו של האו"ם.

מאז שנת 2000 הלך ועלה מספר הנוסעים העוברים בנמל, וב-2008 הגיע למיליון נוסעים בשנה. עשר שנים לאחר מכן הגיע מספר הנוסעים השנתי לשני מיליון ויותר.

בשנת 2002 ושוב ב-2009 הורחבו ושופצו הטרמינל ומסלול הטיסה בנמל. בשנת 2006 קיבל הנמל פרס הצטיינות על שירותיו מאת הארגון הבינלאומי Airports Council International.

הנמל נקרא כיום על שמו של אדם ישארי , ממייסדי הארגון צבא שחרור קוסובו.

## מתקנים ופעילות
300px|ממוזער|שמאל|אולם הנוסעים היוצאים בנמל
בנמל התעופה מסלול טיסה אחד וטרמינל אחד, שבו ארבעה גשרי עלייה למטוס.

הנמל משמש כבסיס פעולה של חברת יורווינגס ושימש בעבר כבסיס פעולה של חברת אדריה איירווייז.

סרביה, שאינה מכירה בעצמאות קוסובו, אוסרת על טיסות אל נמל התעופה וממנו לחלוף במרחב האווירי שלה. עקב כך עליהן לטוס דרך המרחבים האווירים של מונטנגרו, אלבניה או מקדוניה הצפונית.

## קישורים חיצוניים

* 

## הערות שוליים

פרישטינה
קטגוריה:קוסובו
אדם ישארי, נמל התעופה פרישטינה
קטגוריה:פרישטינה
יוסף אלמושנינו (הראשון)

רבי **יוסף אלמושנינו** (ה'ר"ץ 1530 – קרוב לשנת ה'ש"ס 1600), היה רופא, נגיד ואב בית הדין של קהילת המגורשים בפאס שבמרוקו. חיבר מספר חיבורים וכתב פסקי דין. נמנה עם החכמים שתקנו את תקנות המגורשים.

## ביוגרפיה
נולד במרוקו, כנראה בעיר פאס, בדור השני לאחר גירוש ספרד, בערך בשנת ה'ר"ץ (1530). אביו היה רבי אברהם אלמושנינו, ממגורשי ספרד ומראשי החכמים של קהילת המגורשים בפאס.

בשנת ה'של"ו (1576) מונה רבי יוסף לנגיד קהילת המגורשים. בשנת ה'ש"מ (1580) מופיע כדיין מדייני העיר, מאז נמנה עם החכמים וחתם עמהם על פסקי דין ותקנות. בשנת ה'שנ"ג (1593) מונה לתפקיד אב בית דין, כאשר תחתיו שרתו הדיינים: רבי יהודה עוזיאל, רבי יעקב חאגיז, רבי וידאל הצרפתי (הצוף דבש), רבי שמואל אבן דנאן, רבי אהרן אבן חיים ורבנים נוספים. האחרון החשיב את עצמו כתלמידו, ובספרו "מדות אהרן", העוסק בלוגיקה של מידות הדרשה, הוא מזכיר את הערותיו פעמים אחדות.

רבי יוסף היה רופא ובתפקיד זה שימש גם בנו, רבי משה אלמושנינו.

משנת ה'שנ"ח (1598) אינו חותם יותר על התקנות, ובשנת ה'ש"ס (1599/1600) בערך הרב אהרן אבן חיים הזכיר אותו בתואר "ז"ל".

## יצירתו
* **שרשי המצות** - נכתב סביב שנת ה'שמ"ט, חיבור פילוסופי המציע שלושה עשר קריטריונים להגדרת המצוות, לצד כל אחד מהם הוא מציע דיון ארוך עד למסקנה המובילה לקריטריון. למרות שהרמב"ם ואחרים עסקו בתחום, רבי יוסף מפרט בהקדמה חמישה יתרונות שיש לחיבורו על פני הדברים של קודמיו. נדפס בשנת תרס"ט בירושלים.
* אוסף של חיבורים המבארים על נ"ך ואגדות חז"ל, בהם חיבור על מסכת אבות.
* **מכתבי רבי יוסף אלמושנינו זצוק"ל** : ... שלוש ספרים לראשונה מכתב יד: **ברכי יוסף**, **ברכת אבות**, **שורשי המצוות - דעת זקנים**. ירושלים: מכון תנו רבנן, כסלו תשפ"ג.
* **פסח שני** - ביאור על הגדה של פסח.
* קינות.
* **פירוש אגדות מסכת ברכות**.  יו"ל לראשונה מכת"י, ניו יורק תשפ"ד.

## ראו גם
* מגורשים
* תקנות המגורשים
* יהדות פאס

## לקריאה נוספת
* רבי יעקב משה טולידאנו, "מבוא" ל-**שרשי המצות**, ירושלים, תרס"ט.

## קישורים חיצוניים
* 
* 
* 
* 

קטגוריה:רבנים מרוקאים
קטגוריה:פאס: רבנים
קטגוריה:רופאים יהודים מרוקאים
קטגוריה:אבות בתי דין
קטגוריה:יהודים שמוצאם ממגורשי ספרד
ג'ין קנדי סמית'

**ג'ין אן קנדי סמית**' (באנגלית: **Jean Ann Kennedy Smith**; 20 בפברואר 1928 – 17 ביוני 2020) הייתה דיפלומטית, אקטיביסטית, הומניטרית, וסופרת אמריקאית, ששירתה כשגרירת ארצות הברית באירלנד בין השנים 1993–1998. היא הייתה בת למשפחת קנדי.

## ביוגרפיה

ג'ין קנדי נולדה בשנת 1928 בבוסטון, השמינית מתוך תשעת ילדיהם של ג'וזף פ. קנדי ורוז פיצג'רלד. אחייה היו ג'וזף ג'וניור, ג'ון, רוזמרי, קת'לין, יוניס, פטרישיה, רוברט, וטד.

כשגרירה באירלנד הועילה סמית' לתהליך השלום בצפון אירלנד, כנציגת הנשיא ביל קלינטון בדבלין. היא ספגה ביקורת קשה לאחר שהפצירה במשרד החוץ האמריקני להעניק ויזה לנשיא מפלגת שין פיין, ג'רי אדמס, אם כי משפחתה אמרה כי צעד זה השפיע על הצבא האירי הרפובליקני הזמני  (PIRA), בהכרזתו על הפסקת האש בשנת 1994. עם זאת, אדמס אמר שזה היה הנשיא קלינטון שהוביל את תהליך השלום בצפון אירלנד, וכי במהלך התהליך הסתמכה סמית על עצות של כומר בעל השפעה בבלפסט. נשיאת אירלנד מארי מקאליס העניקה לסמית' אזרחות כבוד אירית בשנת 1998 בהוקרה על שירותה במדינה.

סמית' הייתה המייסדת של עמותת "Special Special Arts" ((VSA), עמותה בינלאומית נודעת, המוקדשת ליצירת חברה, בה אנשים עם לקות יכולים לעסוק באמנויות. בשנת 2011 היא זכתה במדליית החירות הנשיאותית, הכבוד האזרחי הגבוה ביותר בארצות הברית, על ידי הנשיא ברק אובמה על עבודתה עם VSA ואנשים עם לקות.

## חיים אישיים

בשנת 1956 נישאה קנדי לסטיבן אדוארד סמית' (אנ'). לאחר נישואיהם, בשנת 1960, עבד סמית' בתור אנליסט פיננסי ואסטרטג פוליטי למען הקמפיין הנשיאותי של גיסו, ג'ון פ. קנדי. לזוג נולדו שני בנים ביולוגיים ואימצו שתי בנות:

* סטיבן אדוארד סמית' הבן (1957-)
* וויאליאם קנדי סמית' (אנ') (1960-)
* אמנדה מרי סמית' (1967-)
* קים מריה סמית' (1972-)

סטיבן סמית' נפטר מסרטן ריאות ב-19 באוגוסט 1990. שנה לאחר מכן, הואשם בנם, ויליאם קנדי סמית', באונס שהתרחש בפלורידה. לאחר משפט שעורר עניין רב בתקשורת, זוכה סמית'.

ב-11 באוגוסט 2009 נפטרה יוניס קנדי שרייבר, וב-25 באוגוסט 2009 נפטר הסנאטור טד קנדי. לאחר מותם, נותרה ג'ין האחות האחרונה ממשפחת קנדי.

ג'ין קנדי סמית' הלכה לעולמה ב-17 ביוני 2020, בגיל 92. מבין אחיה, הגיעה לגיל המבוגר ביותר.

## ספריה

* **Chronicles of Courage: Very Special Artists** (with George Plimpton), Random House, 1993 
* **The Nine of Us: Growing Up Kennedy**, HarperCollins, 2016

## קישורים חיצוניים

* 
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:מעוטרי מדליית החירות הנשיאותית
ג'ין קנדי סמית'
קטגוריה:נוצרים רומים-קתולים אמריקאים
קטגוריה:אמריקאים ממוצא אירי
קטגוריה:שגרירים באירלנד
קטגוריה:שגרירי ארצות הברית
קטגוריה:בוגרי מכללת מנהטנוויל
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
לאן הולכים פתאום כולם

**לאן הולכים פתאום כולם** הוא אלבום האולפן השישי מאת נקמת הטרקטור.

## רקע
האלבום הוקלט באולפני חברת LA4 הישראלית במשך שנת 2002, ונכללים בו 11 שירים. השירים באלבום בסוגות רוק מתקדם ורוק ישראלי. השיר "לאן הולכים פתאום כולם" היה לשיר הנושא של סדרת הדרמה הישראלית "שטיסל".

## ביקורות
האלבום זכה לביקורות טובות בקרב מבקרי מוזיקה בישראל. גבע קרא עוז, מבקר מוזיקה של אתר ynet, כתב כי "האלבום החדש של נקמת הטרקטור הוא יצירה מגובשת, מרשימה ומענגת – אחד מאלבומי הרוק הבשלים והמרגשים שיצאו בשנים האחרונות בארץ".

## רשימת רצועות

## הערות שוליים

## קישורים חיצוניים

קטגוריה:אלבומי נקמת הטרקטור
קטגוריה:אלבומי רוק ישראליים
קטגוריה:אלבומים בעברית
קטגוריה:אלבומי רוק אלטרנטיבי
קונסטנטינוס כריסטומנוס

**קונסטנטינוס כריסטומנוס** (ביוונית: **Κωνσταντίνος Χρηστομάνος**; אוגוסט 1867, אתונה – 1 בנובמבר 1911, אתונה) היה מחזאי, סופר ומשורר יווני.

## ביוגרפיה
מוצאה של משפחת כריסטומנוס במקדוניה, באזור שנמצא כיום בגבול בין בולגריה ליוון. אביו נולד בווינה, עבר לאתונה בשנת 1862 ולימד כימיה באוניברסיטה. קונסטנטינוס כריסטומנוס נולד באתונה, בגיל 4 בעקבות רשלנות של המטפלת הוא נפל ועמוד השידרה שלו נפגע. כתוצאה מכך הוא סבל מכאבים ועקשת כל חייו.

בגיל 17 הוא כבר דיבר מספר שפות ובשנת 1884 החל ללמוד רפואה. בשנת 1988 הוא עזב את לימודי הרפואה ועבר לאוניברסיטת וינה בה למד פילוסופיה. בשנת 1891 הוא קיבל תואר דוקטור. באותה תקופה כריסטומנוס החל ללמד יוונית לאליזבת, נסיכת בוואריה.

בקיץ 1892 הוא עבר לקתוליות. בשנת 1895 קונסטנטינוס כריסטומנוס קיבל אזרחות האימפריה האוסטרו-הונגרית ותואר אצולה. באותה שנה הוא מונה לפרופסור ללימודי יוונית באוניברסיטת וינה.

בשנת 1896 קונסטנטינוס כריסטומנוס לראשונה פרסם את שיריו בגרמנית ובשנת 1898 פרסם ספרי שירה נוספים.

בשנת 1898 הוא פרסם בווינה ספר על רגשותיו כלפי אליזבת, נסיכת בוואריה (שכבר לא הייתה בחיים). בעקבות החלטת השלטונות הפצת הספר נאסרה והומלץ לו לעזוב את גבולות האימפריה.

בשנת 1901 קונסטנטינוס כריסטומנוס התיישב באתונה. תוך זמן קצר הוא פתח "תיאטרון החדש" והקדיש לו כל חייו. למרות שתיאטרון היה במה לשחקנים צעירים מוכשרים שזכו לפופולריות, העסק לא היה כלכלי ובשנת 1906 הוא נאלץ לסגור אותו.

מאז סגירת התיאטרון כריסטומנוס כתב מספר ספרים ומחזות. אחד המחזות שהועלה על הבמה בשנת 1909 קיבלה ביקורות שליליות ביותר ונחשב בשעתו לפורנוגרפיה. לאחר האירוע, קונסטנטינוס כריסטומנוס נכנס לדיכאון ונפטר ממחלת לב בשנת 1911.

בשנת 1916 על בסיס ספרו צולם סרט ובשנת 1987 על בסיס אותו ספר צולמה סדרת טלוויזיה.

בשנת 1999 אנדריאס סטאיקוס כתב מחזה על חייו.

## קישורים חיצוניים
* קורות חיים 
* 

קטגוריה:סופרים יוונים
קטגוריה:מחזאים יוונים
קטגוריה:סופרים אוסטרים
קטגוריה:תסריטאים
קטגוריה:ילידי 1867
קטגוריה:נפטרים ב-1911
דודג' מטדור

ממוזער|300px|דודג' מטדור, 4 דלתות הרדטופ שנת 1960
**דודג' מטדור** (באנגלית : **Dodge Matador**) היא מכונית סלון מפוארת אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1960–1959 בארצות הברית.

## תצורות "דודג' מטדור"

* 2 דלתות - הרדטופ - קופה
* 4 דלתות - הרדטופ
* 4 דלתות - סדאן
* 4 דלתות - סטיישן (6-9 נוסעים)

## "דודג' מטדור"

* מנוע קדמי
* מנוע בנזין
* סוג הנעה : הנעה אחורית
* בשנת 1960 יוצרו 27,908 יחידות
### תאוצות לדגמי הרדטופ קופה, 2 דלתות, שנת 1960
* תאוצה בין 0–100 קמ"ש היא 8.6 שניות (דגם מנוע 5.9 ליטר המשודך לתיבת הילוכים ידנית)
* תאוצה בין 0–100 קמ"ש היא 9.0 שניות (דגם מנוע 5.9 ליטר המשודך לתיבת הילוכים אוטומטית 3 מהירויות)
* תאוצה בין 0–100 קמ"ש היא 7.8 שניות (דגם מנוע 6.3 ליטר המפיק 330 כ"ס המשודך לתיבת הילוכים ידנית)
* תאוצה בין 0–100 קמ"ש היא 8.2 שניות (דגם מנוע 6.3 ליטר המפיק 330 כ"ס המשודך לתיבת הילוכים אוטומטית 3 מהירויות)
* תאוצה בין 0–100 קמ"ש היא 7.4 שניות (דגם מנוע 6.3 ליטר המפיק 335 כ"ס המשודך לתיבת הילוכים אוטומטית 3 מהירויות)

## ראו גם
* קרייזלר
* דודג'
* דודג' Beauty Winner
* דודג' 880
* דודג' 600
* דודג' Aries
* דודג' פולרה

## קישורים חיצוניים

* 
* 
* "דודג' מטדור" - תמונה (oldcars.site/dodge/1960-dodge-matador)

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1959
מטדור
קטגוריה:מכוניות אמריקאיות
המזרח התיכון (שיר)

**המזרח התיכון** הוא סינגל שהוקלט על ידי הזמר-יוצר הישראלי עברי לידר. השיר יצא לאור ב-24 במאי 2020, על ידי חברת התקליטים הליקון, כסינגל שלא מתוך אלבום.

## רקע וכתיבה
השיר נכתב על ידי עברי לידר, הולחן על ידי לידר והמוזיקאי הדרוזי סאם חלבי, והופק על ידי חלבי. לידר סיפר כי השניים הכירו דרך התכתבות ברשת החברתית אינסטגרם, תוך שבהמשך החלו לעבוד יחד באולפני הקלטות בדלית אל-כרמל, מקום מגוריו של חלבי, בתל אביב ובניו יורק. השיר עוסק במגפת הקורונה והשלכותיה, תוך שלקראת סוף השיר, לידר מאזכר את הבידוד והלמידה מרחוק שהתקיימו במהלך תקופה זו.

## וידאו קליפ
הווידאו קליפ הנלווה שצולם לשיר, בוים על ידי עומר טובי והועלה לערוץ היוטיוב של לידר ב-24 במאי 2020, בסמוך לצאת הסינגל. בקליפ משתתפת השחקנית מגי אזרזר, שמגלמת בקליפ אמא חוצנית, שרוצה לעזוב את ביתה בתקופת התפרצות מגפת הקורונה ואינה מקבלת את המגבלות שהחלו בשל המגפה, תוך שהיא מחפשת, לדברי במאי הקליפ עומר טובי, "דרך מילוט שתביא אותה לפלנטה חדשה בה קיים ריגוש ומתקיים שפע של כיף". הקליפ צולם בנמל התעופה בן-גוריון. צילומי הקליפ התאפשרו בנמל התעופה בשל שהיה סגור בתקופת מגפת הקורונה.

נכון לספטמבר 2025, לשיר יש למעלה מ-4.2 מיליון צפיות ביוטיוב.

## ביקורת
בן שלו, מבקר המוזיקה של עיתון "הארץ", סקר את השיר, באומרו, "אחרי שלידר העמיד זו לצד זו כמה השקפות בעייתיות, ואז הסתבך בעצמו עם ההשקפות הסותרות שלו, הדרופ מספק לשיר, ללא צורך במילים, את החזון החיובי המוצק שלו. שום דבר מרחיק לכת. בסך הכל הצעה לפסקול: העוד והביט האלקטרוני כסאונד הטבעי, המרקיד והיפה של המקום הזה, מצפון תל אביב ועד דליה".

מבקר המוזיקה יוסי חרסונסקי סקר את השיר בחיוב, תוך שהעניק לו ציון של ארבעה כוכבי זהב מתוך חמישה, באומרו כי "לידר אינו מתיימר להמציא משהו חדש, זה מהלך מוזיקלי שהופך תחושה לזרימה שמשדרת מצב רוח טוב, פופ שמעיד על רעננות. אם זה מה שהוליד הבידוד – אז עשה לו טוב הסגר. הוא היה זקוק לנגיף ולבידוד, לפחות לטובת ההשראה".

## הצלחה
כבר כשיצא, זכה השיר להצלחה רבה, תוך שהצליח להופיע לראשונה במקום השלישי במצעד השבועי של מדיה פורסט והגיע בשיאו למקום השני במצעד. נכון ל-14 ביוני, שהה השיר במצעד סך של כ-3 שבועות. גם ברשת הזרמת המדיה ספוטיפיי זכה השיר להצלחה, תוך שהצליח להגיע למקום ה-110 במצעד שירי הספוטיפיי השבועי, וצבר למעלה מ-100 אלף השמעות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עברי לידר
קטגוריה:שירים בעברית
קטגוריה:שירים על מגפת הקורונה
קטגוריה:שירים שנכתבו על ידי עברי לידר
קטגוריה:סינגלים בהוצאת הליקון
שייח' אימאם

**שייח' אימאם** (בערבית: **إمام محمد أحمد عيسى**;  2 ביולי 1918 – 7 ביוני 1995) היה זמר ומלחין מצרי. רוב חייו הופיע לצד אחמד פואד נגם.

## ביוגרפיה
אימאם נולד למשפחה ענייה באזור גיזה. הוא התעוור בילדותו. לאחר מספר שנים של לימודי קוראן הוא עבר לקהיר והתנהג כדרוויש. במקביל הוא למד מוזיקה והחל להופיע בחתונות ואירועים משפחתיים אחרים. בשנת 1962 הוא הכיר את אחמד פואד נגם והם התחילו להופיע כדואט. לרוב הם שרו שירים פוליטיים לזכות אנשים עניים ונגד מדיניות השלטונות. בעקבות כך שירים שלהם נאסרו להשמעה ברדיו ובטלוויזיה. למרות זאת הם היו מאוד פופולריים במהלך שנות ה-60 ושנות ה-70 של המאה ה-20. לאחר מלחמת ששת הימים הם כתבו מספר שירים בהם האשימו את מנהיגי המדינה בכישלון צבאי. בעקבות כך הם נעצרו מספר פעמים.

בשנות ה-80 של המאה ה-20 הדואט ביצע סבב הופעות בצרפת, לבנון, לוב, תוניסיה ואלג'יריה.

שייח' אימאם נפטר בגיל 76 לאחר מחלה ממושכת.

## קישורים חיצוניים

* שירי שייח' אימאם
* שייח' אימאם ביוטיוב

קטגוריה:זמרים מצרים
קטגוריה:מצרים שנולדו ב-1918
קטגוריה:נפטרים ב-1995
Square One

***Square One*** הוא אלבום הסינגל הראשון של להקת בנות הקיי-פופ הדרום קוריאנית בלאקפינק. אלבום הסינגל יצא לאור ב-8 באוגוסט 2016, על ידי חברות התקליטים YG אנטרטיינמנט וג'יני מיוזיק. מתוך אלבום הסינגל יצאו שני הסינגלים: "Boombayah" ו-"Whistle".

השירים שנכללו באלבום הסינגל צברו למעלה מ-1.7 מיליארד השמעות ברשתות הזרמות המדיה השונות.

## רקע והפקה
אלבום הסינגל הופק על ידי טדי פארק, בקו בום ופיוצ'ר באונס. כדי לקדם את אלבום הסינגל הלהקה הופיעה ב-SBS Inkigayo, שישה ימים לאחר צאתו. בשבוע שלאחר מכן, זכתה הלהקה בפרס במסגרת אותה התוכנית בה הופיעה. הסינגל "Whistle" נמכר בלמעלה מ-2,500,000 עותקים בקוריאה הדרומית.

בנוסף לכך, הצליח הסינגל הראשון מתוך אלבום הסינגל, "Boombayah", לכבוש את פסגת מצעד שירי העולם הדיגיטליים.

## רשימת רצועות

## מיקומי שיא
### מצעדים שבועיים
#### "[[Boombayah]]"

#### "[[Whistle (שיר של בלאקפינק)|Whistle]]"

## קישורים חיצוניים

## הערות שוליים

קטגוריה:אלבומי בלאקפינק
קטגוריה:אלבומי סינגל
קטגוריה:מיני-אלבומים בקוריאנית
קטגוריה:אלבומים שהופקו על ידי טדי פארק
קטגוריה:אלבומי חברת YG אנטרטיינמנט
Square Two

***Square Two*** הוא אלבום הסינגל השני של להקת בנות הקיי-פופ הדרום קוריאנית בלאקפינק. אלבום הסינגל יצא לאור ב-1 בנובמבר 2016, על ידי חברות התקליטים YG אנטרטיינמנט וג'יני מיוזיק. מתוך הסינגל אלבום יצאו שני הסינגלים: "Playing with Fire" ו-"Stay".

אלבום הסינגל הגיע למקום השני במצעד אלבומי העולם.

## רקע והפקה
אלבום הסינגל הופק על ידי טדי פארק, שהפיק עבור הלהקה גם את הסינגל אלבום הקודם שלה, Square One. הסינגל הראשון מתוך אלבום הסינגל, "Playing with Fire", הצליח לכבוש את פסגת מצעד שירי העולם הדיגיטליים. אלבום הסינגל הצליח להיכנס למצעדי הבילבורד.

בנוסף לכך, הצליח הסינגל השני מתוך אלבום הסינגל, "Stay", להגיע למקום הרביעי במצעד שירי העולם.

## רשימת רצועות

## מיקומי שיא
### מצעדים שבועיים

#### "[[Playing with Fire]]"

#### "[[Stay (שיר של בלאקפינק)|Stay]]"

## קישורים חיצוניים

## הערות שוליים

קטגוריה:אלבומי בלאקפינק
קטגוריה:אלבומי סינגל
קטגוריה:מיני-אלבומים בקוריאנית
קטגוריה:אלבומים שהופקו על ידי טדי פארק
קטגוריה:אלבומי חברת YG אנטרטיינמנט
Super I/O

[ממוזער|בקר קלט/פלט מסוג Winbond W83697HF על לוח אם תוצרת [MSI, בשמאל התמונה. בימין התמונה - שבב BIOS תוצרת Phoenix]]
במחשבים, **Super I/O** הוא הכינוי לבקר קלט/פלט הנמצא על לוח האם של המחשב, ותפקידו לספק ממשק נוח להעברת נתונים בין לוח האם ויתר חלקי המחשב, לבין רכיבים היקפיים בעלי רוחב פס נמוך יחסית, במטרה להוריד את העומס מהגשר הדרומי של ערכת השבבים. רכיבים אלו הוצגו לראשונה בשנות ה-80 המאוחרות, תחילה ככרטיסי הרחבה, אך עד מהרה הוטמעו בלוחות האם עצמם.

## תפקוד
ברוב הלוחות המודרניים שבב ה-Super I/O מולחם ישירות על לוח האם, ומבצע תפקידים שבעבר היו מבוצעים בשבבים נפרדים רבים על לוח האם. שבב סטנדרטי שכזה, מספק פונקציונליות לרכיבים הבאים:
* בקר תקליטונים תקני.
* יציאה מקבילית תואמת תקן IEEE 1284. יציאה זו, בת 25 פינים, שימשה לאורך זמן רב כיציאה סטנדרטית עבור מדפסות.
* בקר UART עבור תקשורת טורית (חיבורי COM)
* ממשק חיבור PS/2 עבור מקלדת ועכבר.
* שעון עצר הניתן לתכנות, תואם אינטל 8254.
* השבב המאכסן את הגדרות ה-BIOS.

שבבים שנוצרו עבור לוחות אם חדישים יותר, מכילים בתוכם תכונות נוספות שכמעט ואינן דורשות משאבים, כגון:
* חיישן המודד טמפרטורה עבור רכיבים מסוימים במחשב, מודד את מהירויות המאווררים, ואת המתח החשמלי של רכיבים במחשב.
* מנגנון המתריע ל-BIOS על פתיחת מארז המחשב (Chassis intrusion), כך שלא יהיה ניתן לאתחלו כרגיל כל עוד הוא פתוח. ניתן לשנות הגדרה זו ב-BIOS Setup.
* בקר לשליטה במהירויות מאווררי המחשב.
* בקר אינפרא-אדום.
* יציאת משחק (Game port)/יציאת MIDI. יציאה זו בת 15 פינים הייתה ממוקמת סמוך לכרטיס הקול, ושימשה במשך שנים רבות התקני MIDI, ובעבר גם ג'ויסטיקים, עד להפסקת התמיכה בהם עם יציאת מערכת ההפעלה חלונות ויסטה.
* תמיכה בהתקני Plug and Play מסוג Legacy.

בעזרת הכללת מספר גדול שכזה של פונקציות פשוטות יחסית לתוך רכיב אחד, הצליחו יצרני לוחות האם להקטין את עלות הייצור בכך שכבר אין עליהם צורך להכניס התקנים רבים בנפרד לתוך הלוח.

השבבים המקוריים שיוצרו תיקשרו עם המעבד דרך אפיק ISA, ובעוד שרכיבים רבים זנחו את השימוש בממשק ה-ISA האיטי יחסית לטובת ממשקים חדישים יותר דוגמת PCI, שבבים רבים עדיין מתקשרים עם המעבד דרך ממשק ISA עקב עומס העבודה הנמוך יחסית שעובר דרך הבקר, וזאת הסיבה שממשק זה עדיין נתמך על ידי יצרניות החומרה והתוכנה.

יצרניות שבבי I/O ידועות כוללות את: Winbond (חברה טאיוואנית, שנמכרה מאוחר יותר לחברה טיוואנית אחרת בשם Nuvoton), ITE, Fintek, ו-Microchip Technology.

## קישורים חיצוניים

קטגוריה:חומרה
קטגוריה:התקני קלט-פלט
ארץ זו היא שלי

**ארץ זו היא שלי** (באנגלית: **This Land is Mine**) הוא סרט דרמה אמריקאי משנת 1943 בבימויו של ז'אן רנואר, עם צ'ארלס לוטון, מורין או'הרה וג'ורג' סנדרס בתפקידים הראשיים.

העלילה מתרחשת בעיירה כבושה "אי שם" במערב אירופה. לפי מה שנראה המדובר כנראה בצרפת.

הסרט זכה בפרס אוסקר למיקס הסאונד הטוב ביותר (סטפן דאן).

## תקציר העלילה
צבא כיבוש גרמני נכנס לעיירה, עובר ליד אנדרטה לנופלים במלחמה הגדולה ומגיע עד לבניין העירייה לשם נכנס המפקד מיור פון קלר (ולטר סלזק).

אלברט לורי (צ'ארלס לוטון) הוא מורה בבית הספר בעיירה. לורי הוא רווק מבוגר הגר עם אימו אמה (אונה אוקונור) המטפלת בו כילד קטן ודואגת שישתה כל בוקר כוס חלב אותו היא משיגה בשוק השחור. סמוך לדירתם גרה לואיז מרטין (מורין או'הרה) שגם היא מורה באותו בית ספר. אחיה פול (קנט סמית) הוא חבר במחתרת המקומית. לואיז היא חברתו של ג'ורג' למברט, מנהל תחנת הרכבת בה עובד פול. ג'ורג' דוגל בשיתוף פעולה עם הגרמנים.

אלברט הוא פחדן. בעת הפצצת העיירה וירידה למקלט הוא מראה את סימני הפחד ומתבייש בעצמו.

בעיירה מופצים עלונים בשם "ליברטי" שקוראים לחירות ואי שיתוף פעולה עם הגרמנים. הגרמנים מאתרים את בית הדפוס אבל פון קלר חושד בפרופסור סורל כי הוא כתב אותם.

ראש העיר, מנוויל, דוגל במדיניות של שיתוף פעולה כדי לשמור על חיי התושבים. הוא נפגש עם מנהל בית הספר, פרופסור סורל, ונותן לו הוראה לקרוע מספר ההיסטוריה של המדינה את הדפים שלא מוצאים חן בעיני הגרמנים. אלברט מבצע זאת ללא היסוס ולואיז מבצעת זאת בחירוק שיניים ולא משמידה את הדפים שנתלשו על מנת שיהיה אפשר לחברם שוב בעתיד.

פול משליך רימון על שיירת הגרמנים כדי להרוג את פון קלר אבל במקום זאת נהרגים שני חיילים גרמנים. פון קלר לוקח עשרה בני ערובה, בתוכם אלברט, ומתכוון להוציא אותם להורג. אמו של אלברט ראתה את פול בעת פעולה. היא נחושה לשחרר את בנה ומודיעה לג'ורג' כי פול הוא שזרק את הרימון. ג'ורג' מוסר זאת לגרמנים והם הורגים את פול לאחר מרדף. אלברט משוחרר אבל לאחר שאימו מגלה לו שהסגירה למענו את פול דרך ג'ורג', הוא רץ לג'ורג' ומוצא אותו הרוג כשאקדחו לידו. ג'ורג' התאבד לאחר שחש בנקיפות מצפון על הסגרת פול. גרמנים מתפרצים לחדר ואוסרים את אלברט באשמת רצח.

פול מועמד למשפט אזרחי על רצח. ערב לפני כן מגיע אליו פון קלר לכלא ואומר לו כי הוא פועל לשחרורו לאחר שזייף מכתב התאבדות של ג'ורג'. פון קלר מתנה זאת בכך שאלברט לא יישא נאום פוליטי בפני בית המשפט.

כאשר אלברט צופה מחלון תאו בהוצאה להורג של בני הערובה ובתוכם פרופסור סורל, הוא משנה את דעתו. בבית המשפט הוא מגלה את המכתב המזויף של פון קלר ונושא נאום נגד שיתוף הפעולה ובעד ההתנגדות. חבר המושבעים מזכה אותו.

אלברט חוזר לבית הספר ויודע שייאסר בקרוב על ידי הגרמנים. התלמידים מקבלים אותו בכבוד והוא מתחיל להקריא להם את הצהרת זכויות האדם והאזרח. הגרמנים נכנסים ולוקחים אותו ולואיז ממשיכה בהקראת ההצהרה.

## צוות השחקנים

## קישורים חיצוניים

* ארץ זו היא שלי, באתר TCM
* הנאום של אלברט לורי (צ'ארלס לוטון) בסרט, באתר vimeo
* סצנת הסיום של הסרט, באתר יוטיוב

קטגוריה:סרטי 1943
קטגוריה:סרטים באנגלית
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטי מלחמת העולם השנייה
קטגוריה:סרטי RKO
Blackpink Arena Tour 2018 "Special Final In Kyocera Dome Osaka"

****** הוא אלבום ההופעה הראשון של להקת בנות הקיי-פופ הדרום קוריאנית בלאקפינק. אלבום ההופעה יצא לאור ב-22 במרץ 2019, על ידי חברת התקליטים YGEX. בסמוך לצאתו, יצא אלבום ההופעה השני של הלהקה, Blackpink 2018 Tour ‘In Your Area’ Seoul.

האלבום יצא בפורמט של DVD והגיע למקום הראשון במצעד האלבומים של יפן.

## רקע והפקה
סיבוב ההופעות הראשון של הלהקה "Blackpink Arena Tour", החל ביולי 2018. במהלך סיבוב ההופעות התקיימו שמונה הופעות בשלוש ערים שונות ביפן, בהן נכחו בסך הכול למעלה מ-125,000 צופים. האלבום מכיל בתוכו קטעים של המעריצים של הלהקה, שצולמו ב-24 בדצמבר 2018. במסגרת הקלטת האלבום, ביצעה הלהקה את להיטיה הידועים "Boombayah", "Whistle", "Stay", "Playing with Fire", "As If It's Your Last" ו-"Ddu-Du Ddu-Du".

את אלבום ההופעה תכננו להוציא ב-19 במרץ 2019, אך צאתו נדחתה ל-22 במרץ באותה השנה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בלאקפינק
קטגוריה:אלבומי הופעה בקוריאנית
קטגוריה:אלבומי חברת YG אנטרטיינמנט
Blackpink 2018 Tour ‘In Your Area’ Seoul

***Blackpink 2018 Tour ‘In Your Area’ Seoul*** הוא אלבום ההופעה השני של להקת בנות הקיי-פופ הדרום קוריאנית בלאקפינק. אלבום ההופעה יצא לאור ב-30 באוגוסט 2019, על ידי חברת התקליטים YG אנטרטיינמנט. ההופעה שנמצאת באלבום התקיימה ב-10 בנובמבר בזירת ההתעמלות האולימפית שבסיאול, קוריאה הדרומית.

בסמוך לצאתו, יצא אלבום ההופעה הראשון של הלהקה, .

## רקע והפקה
סיבוב ההופעות הקוריאני הראשון של הלהקה "", החל בנובמבר 2018. במהלך סיבוב ההופעות, קיימה הלהקה שלושים ושש הופעות בעיר בקוריאה הדרומית. אלבום ההופעה כולל בתוכו את ההופעה שהתקיימה ב-10 בנובמבר 2018, בזירת ההתעמלות האולימפית.

במסגרת ההופעה, ביצעה הלהקה את להיטיה "Boombayah", "Whistle", "Playing with Fire", "As If It's Your Last" ו-"Ddu-Du Ddu-Du".

## רשימת רצועות

## קישורים חיצוניים

## הערות שוליים

קטגוריה:אלבומי בלאקפינק
קטגוריה:אלבומי הופעה בקוריאנית
קטגוריה:אלבומי חברת YG אנטרטיינמנט
Kids in Love

**Kids in Love** (בעברית: **ילדים זה אהבה**) הוא אלבום האולפן השני של הדי ג'יי והמפיק המוזיקלי הנורווגי קייגו. האלבום יצא לאור ב-3 בנובמבר 2017 על ידי חברת התקליטים סוני מיוזיקף RCA ואולטרה מיוזיק. מתוך האלבום יצאו שלושה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קייגו
קטגוריה:אלבומי כסף בממלכה המאוחדת
קטגוריה:אלבומי חברת סוני מיוזיק אנטרטיינמנט
Unchained Melody: The Early Years

***Unchained Melody: The Early Years*** (מוכר כ-***The Early Years***; בעברית: **מנגינה לא מטופחת: השנים המוקדמות**) הוא אלבום אוסף של זמרת הקאנטרי האמריקאית ליאן ריימס אשר יצא לאור ב-11 בפברואר 1997 על ידי חברת התקליטים קורב רקורדס. לאור הצלחת אלבום הבכורה הלא-עצמאי שלה, הוחלט להוציא אלבום זה המכיל אוסף של שירים מכל ארבעת אלבומיה הראשונים, העצמאיים והלא-עצמאיים. הוא זכה להצלחה רבה בארצות הברית כאשר הגיע למעמד פלטינה כפולה עם מכירות של למעלה מ-2 מיליון עותקים ולמקום הראשון במצעד הבילבורד 200. בנוסף לכך, הוא הגיע למעמד פלטינה בקנדה ולמעמד זהב באוסטרליה. במצעד הבילבורד 200 השנתי, דורג במקום ה-21.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קורב רקורדס
יחסי יפן–סמואה

**יחסי יפן–סמואה** הם היחסים הדיפלומטיים בין **[[יפן]]** לבין **[[סמואה|המדינה העצמאית של סמואה]]**. שתי המדינות כוננו יחסים דיפלומטיים רשמיים בשנת 1973, כ-11 שנים לאחר עצמאותה של סמואה.

## נציגויות דיפלומטיות
ממוזער|250px|שגרירות סמואה בטוקיו, בירת יפן
* יפן מיוצגת בסמואה בדרג השגרירות באמצעות שגרירות רשמית שהיא מחזיקה באפיה, בירת המדינה.
* סמואה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## סחר
בשנת 2018, שוויו של הייצוא היפני לסמואה עמד על 1,510 מיליון ין. באותה השנה, שוויו של הייבוא היפני מסמואה עמד על 70 מיליון ין.

## יפנים בסמואה
על פי הלשכה היפנית המרכזית לסטטיסטיקה, באוקטובר 2017 התגוררו בסמואה 86 אזרחים יפניים.

## קישורים חיצוניים

* יחסי יפן–סמואה, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ